
KRETINGOS RAJONO SAVIVALDYBĖS TARYBA

SPRENDIMAS
[bookmark: _Hlk243638909]DĖL KRETINGOS RAJONO SAVIVALDYBĖS ILGALAIKIO MATERIALIOJO TURTO PERDAVIMO VALDYTI IR NAUDOTIS PANAUDOS PAGRINDAIS KRETINGOS TINKLINIO KLUBUI

2026 m. spalio 23 d. Nr. T1-283
Kretinga

Vadovaudamasi Lietuvos Respublikos vietos savivaldos įstatymo 15 straipsnio 2 dalies 19 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 14 straipsnio 1 dalies 3 punktu ir 2 dalies 6 punktu, Kretingos rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašo, patvirtinto Kretingos rajono savivaldybės tarybos 2019 m. rugsėjo 26 d. sprendimu Nr. T2-285 „Dėl Kretingos rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašo patvirtinimo“ (Kretingos rajono savivaldybės tarybos 2021 m. birželio 30 d. sprendimo Nr. T2-223 redakcija), 4.3 ir 5.6 papunkčiais, 9 punktu ir atsižvelgdama į viešosios įstaigos Pranciškonų gimnazijos 2026 m. spalio 22 d. raštą Nr. V2-219, Kretingos rajono savivaldybės taryba nusprendžia:
1. Perduoti Kretingos tinklinio klubui (kodas 307427029) panaudos pagrindais neatlygintinai valdyti ir naudotis veikloms, nurodytoms asociacijos įstatuose, vykdyti laikotarpiui iki 2027 m. birželio 11 d., bet ne ilgiau kaip iki nuosavybės teisės panaudos pagrindais valdomo turto perėjimo kitam asmeniui Kretingos rajono savivaldybei nuosavybės teise priklausantį, šiuo metu viešosios įstaigos Pranciškonų gimnazijos patikėjimo teise valdomą, ilgalaikį materialųjį turtą – 329,87 kv. m ploto negyvenamąsias patalpas, esančias J. Pabrėžos g. 4-2, Kretingos m. (patalpos unikalus Nr. 5692-0001-9012:0002, patalpa (sporto salė) pažymėta simboliu 1-15), pagal tarp viešosios įstaigos Pranciškonų gimnazijos ir Kretingos tinklinio klubo suderintą grafiką.
2. Įgalioti viešosios įstaigos Pranciškonų gimnazijos direktorių pasirašyti 1 punkte nurodyto ilgalaikio materialiojo turto panaudos sutartį, perdavimo–priėmimo aktą ir kitus su šiuo pavedimu susijusius dokumentus.
3. Nustatyti, kad šis sprendimas gali būti skundžiamas Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka Lietuvos administracinių ginčų komisijos Klaipėdos apygardos skyriui (J. Janonio g. 24, Klaipėda) arba Lietuvos Respublikos administracinių bylų teisenos įstatymo nustatyta tvarka Regionų administracinio teismo Klaipėdos rūmams (Galinio Pylimo g. 9, Klaipėda) per vieną mėnesį nuo šio sprendimo paskelbimo arba įteikimo suinteresuotam asmeniui dienos.

